**Sály Község Önkormányzat Képviselő-testületének 5/2021. (IX. 14.) önkormányzati rendelete**

**az önkormányzati közszolgáltatásként biztosított étkeztetés intézményi térítési díjairól**

Sály Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) és (2) bekezdésében, a gyermekek védelméről és gyámügyi igazgatásról szóló 1997. évi XXXI. törvény 29. § (1) bekezdésében, 147. § (1) bekezdésében, 151. § (2f) bekezdésében kapott felhatalmazás alapján, Magyarország Alaptörvénye 32. cikkének (1) bekezdése a) pontja, és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el:

**1. §**

Az önkormányzati közszolgáltatásként biztosított gyermekétkeztetés intézményi térítési díjai a következők:

*a)* Óvoda: 410,-Ft/nap,

*b)* Általános iskola: 480,-Ft/nap.

2**.§**

A szociális étkeztetés intézményi térítési díja: 400,- Ft/nap.

**3. §**

Hatályát veszti az intézményi térítési díjakról szóló 8/2020. (XII.17.) önkormányzati rendelet.

**4. §**

Ez a rendelet 2021. szeptember 15-én lép hatályba.

Fekete Jánosné Dr. Molnár Sándor

polgármester jegyző

Záradék: A rendelet 2021. szeptember 14-én kihirdetésre került.

Általános indokolás

Sály Község Önkormányzata  Képviselő-testületének  az önkormányzati közszolgáltatásként biztosított étkeztetés intézményi térítési díjairól szóló rendeletéhez

A Magyarország helyi önkormányzatairól szóló 2011. évi CLXXXIX. törvény 6. § c) pontjában meghatározott feladatkörben eljárva,  a szociális igazgatásról és szociális ellátásokról szóló 1993. évi. III. törvény 115. § (1) bekezdése alapján fenntartóként az önkormányzati közszolgáltatásként biztosított étkeztetés intézményi térítési díját határozta meg.

A Borsod-Abaúj-Zemplén Megyei Kormányhivatal Hatósági Főosztálya, Törvényességi Felügyeleti Osztálya célvizsgálatot tartott. A vizsgálat eredményeként  az intézményi térítési díjak megállapításáról szóló rendelet tekintetében nyújtott szakmai segítséget, s hívta fel a figyelmet az önkormányzati rendelet tekintetében tapasztalt jogszabálysértésekre.

A Képviselő-testület az önkormányzati rendelet jogszabálysértő rendelkezéseire való tekintettel, új rendelet megalkotásáról döntött.

1. §-hoz:   Az intézményi térítési díjak meghatározása, intézménytípusonként.